கேள்வி: பாலியிமைடு நுரை பற்றி தகவல் சொல்.
பதில்: File:AC-530.jpg பாலியிமைடு நுரை (''Polyimide foam'') என்பது நாசா நிறுவனத்திற்காக இன்சுபெக் நுரை நிறுவனம் சோலிமைடு என்ற வர்த்தகப் பெயரில் முதன் முதலில் வடிவமைக்கப்பட்ட ஒரு நுரை ஆகும். வெப்பத்தையும் அழுத்தத்தையும் தாங்கக்கூடிய உயர்தர பலபடிப் பொருளில் இருந்து செய்யப்படும் ஓர் இலகுரக நுரை பொருளாகும். இதன் முதன்மை நோக்கங்கள் ஒரு மின்கடத்தாப் பொருள் (இராக்கெட் எரிபொருள்கள் போன்றவை) மற்றும் ஒலித் தடுப்பான் ஆகியவையாகும். ஒப்பீட்டளவில் குறைந்த வாயு வெளியேற்றம் (வெற்றிடம் மற்றும் விண்கலத்தில் உள்ள சிக்கல்), விரும்பத்தக்க வெப்ப மற்றும் ஒலி செயல்திறன், அத்துடன் விநியோகம் மற்றும் பயன்பாட்டின் போது சீரான தன்மை ஆகியவற்றைக் கொண்ட தயாரிப்பை நாசா வடிவமைக்கக் கோரியது. நுரையின் வழக்கமான பயன்பாடுகளில் குழாய் அமைத்தல், குழாய்/குழாய் காப்பு, கட்டமைப்பு கூறுகள் மற்றும் எடை குறைவாக இருக்கும்போது வெற்று கூறுகளை வலுப்படுத்துதல் ஆகியவை அடங்கும். வெப்ப மற்றும் ஒலி பண்புகளுக்கு கூடுதலாக, பாலியிமைடு நுரை தீயை எதிர்க்கும், இலகுரகமாகவும் நச்சுத்தன்மையற்றதாகவும் இருக்கும். எண்ணெய், கரிமவேதிப் பொருட்கள், புற ஊதா கதிர்கள் போன்றவற்றால் எளிதில் சேதமடையாது.